JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
CAMPUHAN WARNA BASA ( CAMPUR KODE) SANE

## WENTEN RING MEDIA SOSIAL (FACEBOOK) GROUP PAGENDUWIRASA ACARYA SISIA
Nyoman Dewi Supartini 1 , I. B. Rai 1 , I Ketut Paramarta 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: dewisupartini14114@gmail.com , bagus.rai@undiksha.ac.id , ketut.paramarta@undiksha.ac.id

## KUUB
Tetilikan  puniki  matetujon  (1)  Nelatarang  soroh  campuhan  warna  basa  (campur kode)  sane  kaanggen  ring  sajeroning media  sosial  (facebook) sane  wenten  ring Group  Pagenduwirasa  Acrayasisia.  (2)  Nelatarang  akeh  penampen  sane nganggen  campuhan  warna  basa  ring group Pagenduwirasa  Acrayasisia.  (3) Nelatarang kahanan sane  ngawentenang campuhan  warna basa punika. Tetilikan puniki  nganggen  pahan  tetilikan deskriptif  kualitatif .  Tetilikan  puniki  nganggen makudang-kudang tata cara mupulang data inggih punika kramaning dokumentasi lan  kramaning  sadu  wicara.  Pikolih  saking  tetilikan  puniki  inggih  punika  ngenenin (1) soroh campuh warna  basa sane marupa campuh warna basa ka sisi, campuh warna  basa  ka  tengah  miwah  campuh  warna  basa  campuhan.  Saking  wangun lingual  kapolihang  marupa morfem, kruna, frasa,  klausa miwah  lengkara;  (2) wenten  9  diri  penampen  lan  11  diri  nyurat status sane  nganggen  campuh  warna basa  ritatkala  nyurat status/komentar ring group punika;  (3)  parindikan  sane ngawinang  kawenentenan  campuh  warna  punika  nenten  lian  krana  keni  iusan globalisasi miwah  krana faktor  lingkungan , pendidikan miwah  kapradnyan nganggen kalih basa utawi lintang kalih pralambang basa ( bilingualisme) .
Kruna jejaton : campuhan, warna basa, media sosial, facebook

## ABSTRAK
Penelitian  ini  bertujuan  (1)  Menjelaskan  jenis –  jenis  campur  kode  yang  dipakai dalam  media  sosial (facebook) yang  terdapat  pada  grup  Pagenduwirasa Acaryasisia. (2) Banyaknya anggota yang menulis status/komentar yang memakai campur kode  pada  grup  Pagenduwirasa  Acrayasisia.  (3)  Menjelaskan  faktor  yang membuat  adanya  campur    tersebut.  Penelitian  ini  menggunakan  rancangan penelitian  deskriptif  kualitatif.  Penilitian  ini  menggunakan  berbagai  tata  cara pengumpulan  data  yaitu  dokumentasi  dan  wawancara.  Hasil  dari  penelitian  ini hanya campur kode berupa (1) jenis – jenis campur kode seperti campur kode luar, campur kode dalam dan campur kode tengah. Dari wangun lingual seperti morfem, kata,  frasa,  kalusa  dan  kalimat;  (2)  ada  9  orang  yang  berkomentar  dan  11  orang
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
yang  menulis  status  memakai  campur  kode  di  grup  tersebut.  (3)  faktor  yang menjadi  penyebab  terjadinya  campur  kode  tidak  lain  karena  pengaruh  globalisasi dan faktor lingkungan, pendidikan, kemampuan menguasai lebih dari satu bahasa (bilingualisme).
Kata kunci : campur kode, media sosial, facebook

## ABSTRACT
This  study  aims  to  (1)  Describe  the  types  of  mixed  codes  used  in  social  media (facebook)  contained  in  the  group  Pagenduwirasa  Acaryasisia.  (2)  Number  of members  who  write  status  /  comments  that  use  mixed  code  in  Pagenduwirasa Acrayasisia group. (3) Explain the factors that make the existence of the mix. This study  discusses  about  the  mix  of  existing  code  on  social  media  (facebook), especially  in  Pagenduwirasa  Acrayasisia  group.  This  research  uses  various  data collection  procedures  such  as  documentation  and  interview.  (1)  the  results  of  this study  only  mixed  code  in  the  form  of  mixed  code  types  such  as  mixing  outside code,  mix  the  code  in  and  mix  the  middle  code.  Not  only  that,  the  results  of  this research  are  wangun  lingual  such  as  morphemes,  words,  phrases,  kalusa  and sentences;  (2)  there  are  9  people  who  comment  and  11  people  who  write  status using mixed code in the group; (3) factors that cause the interference of the code is none  other  because  of  the  influence  of  globalization  and  environmental  factors, education, the ability to master more than one language (bilingualism).
Keywords : mix code, social media, facebook

## PURWAKA
Ring  jagat  sane  jimbar  puniki  makeh pisan  wenten  basa,  makudang –  kudang basa  punika  kawastanin  ragam  basa. Kawentenan ragam basa puniki, riantukan krama sane mababosan punika kahanannyane heterogen. Kawigunan basa  pinaka  piranti  mababosan  mangda prasida  katelebin  olih  krama  tios. Ragam basa  punika  wenten  ring  jagat  jimbar sekadi  puniki  inggih  punika  basa  Inggris, basa Jepang, basa Jerman, basa Belanda,  basa  Indonesia,  basa  daerah minakadi  basa  Bali,  basa  Sunda,  basa Minangkabau miwah sane lianan.
Ragam basa  punika  sane  ngawinang kawentenan campuh warna basa ( campur kode ).Campuh  warna  basa  puniki  sane makeh  kaanggen  olih  krama  Bali  saking alit ngantos lingsir. Basa punika kaanggen pateh sekadi nyampur basa ring
sajeroning basa sareng basa sane siosan pinaka variasi basa tur kaanggen rikalaning basa punika nenten prasida kaubah utawi kruna serapan . Sekadi basa Bali madaging basa Indonesia punika sampun kawastanin  campuh  warna  basa.  Basa puniki  sampun  makeh  kaanggen  mangkin olih  alit –  alit  sane  wau  malajah  basa Inggris.
Yening  kacingakin  ring  aab  sekadi mangkin,  pecampuh  warna  basa  punika akeh  kacingakin  ring media  sosial utawi jejaring  sosial minakadi facebook,  twitter, bbm, miwah  sane  lianan.  Akeh  krama sane nganggen kalih basa rikala mabebaosan  sareng  anak  lianan. Media sosial inggih  punika  silih  sinunggil media online ,  olih  sang  sane  nganggen  mangda prasida  nyarengin , ngawagi,  lanmakarya daging  bebaosan  utawi informasi sane maguna kaanggen olih sang sane
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
ngwacen,  minakadi blog,  jejaring  sosial, wiki, forum miwah sane lianan.
Lianan  tekening  wesana  saking  basa tiosan,  sane  taler  ngawinang  basa  punika kaon  inggih  punika  wantah  akeh  saking krama Bali sane nenten ngaresep ritatkala mabebaosan nganggen basa Bali. Riantukan  ring  aab  sane  sampun  keni iusan globalisasi puniki  akeh  krama  sane mabebaosan  nganggen  kalih  basa  utawi dwibasa  rikala  mabebaosan  sareng  anak lianan.  malianan  tekening  punika,  akeh krama  Bali  sane  mabebaosan  nganggen kruna –  kruna gaul minakadi guess,  bro, brotha msl. Nyingakin sekadi punika, tiang madue  pikolih  nenilikin  campuh  warna basa  sane  wenten  ring media  sosial (facebook) sane  wenten  ring group Pagenduwirasa AcaryaSisia.
Panilik  meled  nilikin  tetilikan  puniki krana tetilikan basa puniki kacingakin ring sajeroning  sesuratan  pangawi  makeh madaging baca campuh. Punika mawinan wenten  iusan globalisasi lan  nuntut  krama ngamolihang  orti  ( informasi )  sane  makeh mangda  prasida  waged  sajeroning  basa ibu lan basa sane siosan. Sekadi pengawi ring  sajeroning group Pagenduwirasa puniki sane kacampuhin basa lan nganggen basa Indonesia ring sesuratannyane,  nanging  sesuratan  sane madaging  basa  Indonesia  punika  nenten manut  sareng  EYD  basa  Bali  santukan wenten pecampuh warna basa.
Sepatutnyane yening nganggen basa Bali mangda  samian  nganggen  basa  Bali. Manut  saking  punika,  basa  puniki  patut pisan katilikin santukan prasida ngicen orti lan  ngicenin  kaweruhan  sane  kapolihan ngenenin indik widya basa ( linguistik ).
Sakadi  sane  sampun  katelatrang  ring ajeng,  panilik  madue  pangrasa  jagi nglaksanayang tetilik indik Campuh Warna Basa ( Campur Kode ) ring Media
Sosial
(Facebook) Group

## Pagenduwirasa Acarya Sisia.
Bantang  pikobet  tetilik:  (1)  Sapunapi soroh campuh warna basa (campur kode) sane kaanggen ring media sosial (facebook) sane  wenten  ring group Pagenduwirasa  Acrayasisia?  (2)  Akude akeh  penampen  lan  sane  nyurat status sane  nganggen  campuh  warna  basa  ring group Pagenduwirasa  Acrayasisia  puniki?
(3) Kahanan napi manten sane ngawentenang campuh warna basa punika  lan  wasana  napi  manten  sane kawetuang  saking  campuh  warna  basa ring group punika?
Tetujon  tetilik:  (1)  Nelatarang  soroh campuh  warna  basa  (campur  kode)  sane kaanggen  ring  sajeroning media  sosial (facebook) sane  wenten  ring Group Pagenduwirasa Acrayasisia (2) Nelatarang  akeh  penampen  lan  sane nyurat status sane  nganggen  campuh warna  basa  ring group Pagenduwirasa Acrayasisia.  (3)Nelatarang  kahanan  sane ngawentenang campuh warna basa punika  lan  wasana  napi  manten  sane kawetuang  saking  campuh  warna  basa ring group punika
Kawigunan  pamucuk  saking  pikolih tetilikan  puniki  inggih  punika  Tetilikan puniki kaaptiang mangda prasida ngicenin kaweruhan lan nglimbakang dasar tertimbangan ngenenin sosiolinguistik pamekasnyane  indik  campuh  warna  basa ( Campur Kode ) ring Media Sosial
(Facebook) sane  wenten  ring Group Pagenduwirasa  Acaryasisia.  Kawigunan panglimbak  sane  kapolihang:  (1)  majeng ring Panilik  tetilikan puniki mangda panilik prasida ngabinayang ngenenin indik soroh campuh  warna  basa  (campur  kode)  sane ring Media  Sosial  (Facebook) sane
Wenten ring Group Pagenduwirasa Acaryasisia , (2)  majeng  ring  panilik  sane lianan  tetilikan  puniki  mangda  kaaptiang prasida  kaanggen  imba  olih  panilik  lianan sane  madue  arsa  pacang  nglaksanayang tetelikian  sane  masaih  utawi  mirip  sareng tetilikan  puniki.  (3)  Majeng  ring  para pangwacen tetilikan puniki mangda ngicenin  kaweruhan  majeng  sang  sane nyingakin media social utamanyane facebook mangda  prasida  ngabinayang sisipan –  sisipan  campuh  warna  basa ( campur  kode )  sane  marupa  raos,  kruna.
Frase, miwah sane lianan sane ngranayang  kawentenan  campuh  warna basa ( campur kode ).
Sepat  siku-siku  dahat  mabuat  pisan duaning  prasida  ngicenin  pamargi  lan ngwantu  panilik  muputang  tetiliknyane. Sepat siku-siku sane kanggen, sakadi: (1) Tetilikan Asoroh (2) Teges Sosiolinguistik,
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
(3)  Teges  Kedwibahasan,  (4)  Teges Campuh Warna Basa, (5) Ceciren Campuh  Warna  Basa  (6)  Kepahan Campuh  Warna  Basa  ( campur  kode), (7) Wangun Lingual (8) Model Tetilikan Tetilikan  asoroh:  Tetilikan    saking Made Puja Adnyana (2015) sane mamurda  Sor  Singgih  lan Campuh  Kode ring  Paruman  Sekaa  Truna  Werddhi Kusuma,  Banjar  Puncak  Sari,  Desa Gerokgak,  Kab.  Buleleng.  Tetilikan  puniki ngenenin  indik  (1)  Sor  Singgih  sane kaanggen  ring  Paruman  Sekaa  Truna Werddhi  Kusuma,  Banjar  Puncak  Sari, Desa  Gerokgak,  Kab.  Buleleng,  (2) Campuh  Kode sane  kaanggen  ring Paruman  Sekaa  Truna  Werddhi  Kusuma, Banjar Puncak Sari, Desa Gerokgak, Kab. Buleleng.  Sor  Singgih  basa  Bali  sane kaanggen  ring  paruman  inggih  punika Basa  Madya,  lan campuh  kode sane  akeh kaanggen  ring  paruman  punika  inggih inggih punika campuh kode ka tengah
Teges  sosiolingustik:  Sosiolinguistik inggih  punika  subdisiplin  widya  basa (linguistik)  sane  mlajahin  ngnenin  indik basa  sane  mapaiketan  kawigunannyane ring  krama.  Sosiolinguistik  pinaka  widya interdisiplin  ring  sajeroning  sosiologi  lan widya  basa  (linguistik)  (Chaer,  1994:16). Chaer  lan  Agustina  (2010:3)  nelatarang sosiologi inggih punika kajian sane objektif ngenenin  indik  manusa  ring  sajeroning krama, ngenenin indik lembaga – lembaga,  lan  proses  sosial  sane  wenten ring krama.
Teges  kedwibasahan:  Bilingualisme utawi kedwibahasaan inggih punika mapaiketan sareng kalih basa lintang kalih pralambang  basa.Krama  sane  prasida mabebaosan nganggen kalih basa punika kawastanin kedwibahasaan utawi dwibahasawan. Manut Nababan (1991:27) bilingualisme  inggih  punika  ketahnyane nganggen  kalih  basa  ring  sajeroning mabebaosan  (intraksi)  majeng  krama siosan.  Mackey,  Fishman  (ring  Chaer  lan Agustina,  2010:84)  kalih  basa  sane kaanggen  olih  sang  sane  mabebaosan ring  sajeroning  peparuman  (pergaulan) majeng krama siosan.
Teges  Campuhan  warna  basa  : Campuh  warna  basa  ( campur  kode ) kawastanin code  mixing sane  kapireng
sarahina –  rahina  ring  sajeroning mabebaosan  ring  krama.  Campuh  warna basa  ( campur  kode )  inggih  punika  basa sane  kirang  langkung  nganggen  kalih basa utawi pralambang ring manut pola – pola sane durung pastika.
Ceciren  campuhan  warna  basa:  (1) Campuh  warna  basa  nenten  katuntut  olih wewidangan  lan konteks sang  sane mabebaosan, nanging mapaiketan sareng sane kabaosang. (2) Campuh warna basa kaanggen santai mabebaosan  lan  ketah kaanggen ring sajeroning nganggen basa. (3)  Unsur  basa  siosan  ring  sajeroning campuh warna basa nenten malih ngedukung kawigunan basa dewek nanging dados asiki sareng basa siosan.
Kepahan campuhan warna basa: (1) Campuh warna basa ka Sisi (Outder Code Mixing) Campuh warna basa ka sisi inggih punika  basa  sumber  lan  basa  sasaran nenten  wenten  paiketan  kekerabatan manut geografis lan politis .  Campuh warna basa ka sisipuniki wenten, santukan  madue  kawagedan intelektual sane  tegeh,  sane  ngamedalang  pikenoh modern, (2)  Campuh  Warna  Basa  ka Tegah    ( Inner  Code  Mixing )  Campuh warna basa ke tengah inggih punika basa sane  nganggen  basa  Indonesia  pinaka basa Ibu lan madaging basa daerah , utawi basa  daerah  pinaka  basa  Ibu  madaging basa  Indonesia,  (3)  Campuh Warna  Basa Campuhan (Hybrid Code Mixing) Campuh warna basa campuhaninggih punika warna serapan sane  katrima  olih  basa penyerap  sane  nganggen  kalih  warna ( inner lan outed code mixing ) sane kalaksanayang .
Wangun Lingual: (1) morfem inggih punika  wentuk  sane  prasida  ngabinayang artos  ( makna )  utawi  madue  martos ( makna ).  Imba  kruna  sane  wenten  ring status ring group Pagenduwirasa Acaryas isia  sekadi  ‘mresidayang,  bisa’ ‘mayahin,  membayar’. , (2) kruna inggih punika  pah –  pahan  basa  sane  madue artos  utawi  aksara  sane  kaapit  olih panyelag  ( spasi )  (Chaer,  2007:162) ,  (3) frasa  inggih  punika kelompok  kruna  sane magenah  ring  silih  sinunggih  kawigunan lengkara kawastanin frase. Nanging nenten  samian frase kasusun  antuk kelompok  kruna,  wenten  taler frase sane
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
kasusun  wantah  asiki  kruna ,  (4)  klausa inggih  punika  wantah  jangkepan  kruna sane sakirang-kirangnyane kawangun antuk jejering lan linging. Parinama klausa mawit  saking  basa  Inggris clause marupa siki  lengkara  sane  kasusun  saking  silih sinunggil pola dasar  lengkara  inti  ( pola dasar  kalimat  inti )  sane  madue  srana kekalih.Klausa puniki kasusun antuk makudang-kudang frase taler  wenten sane maosan klausa tunggal pateh sakadi susunan  lengkara  tunggal ,  (5) Lengkara inggih  punika  angkepan  kalih  kruna  utawi langkung  sane  ngamolihang  artos.  Imba lengkara  sane  wenten  ring status ring group
Pagenduwirasa Acaryasisia
sekadi‘santukan  titiang  kari  malajah, titiang taler nunas komentar lan masukannyane’ , (6) Wacana inggih punika sikian  teges  ring  sajeroning  wagian wangun  basa.  Yening  sampun  madue teges  ( makna )  wacana  prasida  kacingak dados basa sane jangkep.

## KRAMANING TETILIK
Tetilik puniki ngangge tetilik deskriptif  kualitatif.  Wenten  nenempapalih paridabdab kramaning tetiliksane kaanggen  ring  tetilikan  puniki,  sakadi:  (1) palihan  tetilik;palihan  tetilik  inggih  punika parindikan  sane  jangkep,  pangrencana sane  sampun  masusun  becik  lan  spesifik ngenenin  indik  tata  cara  ngamolihang, nyelehin,  lan  menginterpretasi  data;  (2) jejering  lan  penandang  tetilik,  penandang tetilikan  inggih  punika  kahanan  ring barang,  jadma  utawi  kahanan  sane kauratiang  ring  tetilikan.  Wendra  (2014 :32) maosang kawentenan campuh warna basa sampun akeh kacingak ring dokumen – dokumen , cakepan, bebaosan miwah kahanan sanetiosan. Antuk punika, sane  dados  panandang  ring  tetilikan puniki  inggih  punika  campuh  warna  basa, sane nyutetang indik soroh campuh warna basa,  miwah  sane  lianan.  (3)  mupulang data,  kramaning  mupulang  data  sane kaanggen  ring  tetilikan  puniki  inggih punika kramaning dokumentasi lan kramaning sadu wicara; (4) piranti tetilik,piranti  sane  kaanggen  ring  tetilikan puniki  inggih  punika  piranti  kramaning
dokumentasi marupa status/komentar ring group Pagenduwirasa  Acaryasisia,  piranti kramaning  sadu  wicara;  (5)  data  tureksa, inggih  punika  utsaha  utawi  cara  anggen ngolah  data  mangda  dados  informasi mangda  karakteristik  data  punika  prasida karesepang  lan  mapikolih  anggen  nyawis pikobet, sane utama inggih punika pikobet sane mapaiketan sareng tetilikan.

## PIKOLIH LAN TETEPASAN
Ring  pikolih  lan  tetepasan  puniki pacang  katelatarang  indik  data  sane sampun  kapolihang  sakadi  sane  sampun kaunggahang  ring  ajeng  punika.  Manut pawiwit basa sane kaambil, soroh campuh kode kapalih dados tiga, minakadi campuh kode  ka  tengah,  campuh  kode  ka  sisi miwah campuh kode campuhan.
Ngeninin  indik  wangun lingual sane wenten  ring media  sosial  (facebook) ring group Pagenduwirasa Acrayasisia kasorohang  dados  6  inggih  punika morfem, kruna, frasa, klausa, lengkara lan wacana.  Saking  tetilikan  sane  sampun kamargiang,  kapolihang  50  data  campuh warna  basa  ( campur  kode) sajeroning nyurat status/komentar ring group Pagenduwirasa  Acrayasisia.  Pikolih  data wangun lingual sajeroning nyurat status/komentar ring group Pagenduwirasa  Acaryasisia.  Ring  pikolih lan  tetepasan  puniki  pacang  katelatarang indik data sane sampun kapolihang sakadi sane  sampun  kaunggahang  ring  ajeng punika. Manut pawiwit basa sane kaambil, wangun lingual kakepah  dados  enem mianakdi morfem, kruna, frasa,  klausa, lengkara lan wacana. Kawentenan campuh  warna  basa  ( campur  kode) ri sajeroning  nyurat status/komentar ring media sosial ( facebook ) sane wenten ring group Pagenduwirasa  Acrayasisia  pinih mabuat  pisan.  Makudang –  kudang  data sane  sampun  kapolihang  ngenenin  indik campuh warna basa ( campur kode).
Ring sajeroning tetilikan puniki, pikolih tetilik  sane  katiga  inggih  punika  sadu wicara  kapining  pamilet  indik  kawentenan campuh  warna  basa  ( campur  kode) ring group Pagenduwirasa Acrayasisia.
Riantukan  ring  sajeroning group puniki
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
akeh  kapanggihin  lengkara –  lengkara utawi  kruna –  kruna  basa  Bali  sane macampuh sareng basa sane lianan. Ring sor puniki pacang kaunggahang data indik wangun  campuh  warna  basa  ( campur kode )  sane  kaanggen  rikalaning  nyurat status/komentar ring group puniki.
Kawentenan sadu wicara sane nganggen  campuh  warna  basa  ring status/komentar ring group Pagenduwirasa  Acaryasisia  inggih  punika kalih  diri  sane  kawawancarain.  Para penampen  punika  maosang  indik  sane ngranayang  nganggen  campuh  warna basa  rikala  nyurat status/komentar ring group Pagenduwirasa  Acaryasisia.  Miwah napi  kapiambeng  lan  pikobetnyane  rikala nyurat status/komentar ring group Pagenduwirasa Acrayasisia.
Ngenenin indik penampen sane nganggen  campuh  warna  basa (campur kode) rikala  nyurat status/komentar ring group Pagenduwirasa  Acrayasisia  inggih punika  wenten 9  diri penampen  lan 11 diri sane  nyurat status sane  nganggen campuh  warna  basa  ritatkala  nyurat status/komentar ring group Pagenduwirasa Acrayasisia.
Ring aab tan pawates sekadi mangkin akeh  parindikan  sane  nglimbak  duaning kawentenannyane.  Silih  sinunggilnyane parinama campur  kode . Campur  kode inggih  punika  campuh  saking  langkungan siki  basa  utawi  kode  sane  kamedalang olih jadma sane nenten medal sangkaning kahanan  ipune.Panglimbak  kawentenan campur  kode punika  gelis  pisan  katrima tur  kawigunayangolih  kramane  mangkin. Parindikan campur kode pinaka kawentenan gejala basa  sane  sampun katrima tur kawigunayang olih krama utawi para  jana.  Riantukan  ring  aab  sane sampun keni iusan globalisasi puniki akeh krama  sane  mabebaosan  nganggen  kalih basa  utawi  dwibasa  rikala  mabebaosan sareng  anak  lianan.  malianan  tekening punika, akeh krama Bali sane mabebaosan  nganggen  kruna –  kruna gaul minakadi guess,  bro,  brotha msl. Lianan  tekening  keni  iusan globalisasi , faktor  lingkungan , pendidikan, miwah kapradnyan mapaiketan sareng kalih basa lintang kalih pralambang basa ( bilingualisme) sane akeh nganggen
campuh warna basa ritatkala mabebaosan sareng  sane  lianan . Nyingakin  ring  aab sekadi  mangkin  nenten  akidik  krama  lan anak  alit  sane  mabebaosan  nganggen basa  Bali  manten.  Akeh  krama  sane nganggen basa Bali kacampuhin olih basa Indonesia utawi basa duranegara minakadi basa Inggis.
Duaning asapunika kawentenan campur  kode nenten  prasida  kaiwangin utawi  kabaos  kaon  ring  kahanan  krama, santukan sampun katrima tur kawigunayang  ring  pakrama.  Metunyane parinama  anyar  ring  kawentenan  basa utawi  widia  basa  pastika  ngicen  iusan sane becik lan sane nenten becik. Punika taler  saking  metunyane  sane  mawasta campur  kode ring kawentenan  widia  basa madue iusan sane becik lan nenten becik. Iusan – iusan saking kawentenan campur kode katlatarang sakadi ring sor.
Iusan  sane  nenten  becik  saking campur kode inggih punika: (1) Nincapnyane krama sane prasida ngawigunayang  langkung  saking  siki basa.  (2)  Ngicenin  warna  anyar  ring bebaosan.  (3)  Ngicenin  prangresep  sane dangan  majeng  ring  krama  sane  nenten uning  pisan  majeng  ring  kawentenan  silih sinunggil basa. (4) Campur kode ngawinang  jadma  sane  nenten  uning pisan  sareng  siki  basa  dangan  mebaos utawi  ngresepang  baos  ri  tatkala  ipun mabebaosan  antuk  ngawigunang  kalih utawi  langkung  basa  ring  siki  lengkara bebaosan.
Iusan  sane  nenten  becik  saking campur kode inggih punika: (1) Wentennyane pagingsiran basa. (2) Kawentetan campur  kode prasida ngobah wangun  basa  sane  sampun  wenten.  (3) Kawentetan campur kode prasida ngicennin  pangresep  basa  sane  nenten paripurna  ring  sinalih  tunggil  basa  utawi widia  basa.  (4)  Icalnyane  basa-basa daerah utawi basa siosan sane kamanaang  nenten  nginutin  planglimbak aab  jagat,  duaning campur  kode wenten sangkaning  panglimbak  aab  jagat  sane makta  parinama-parinama  anyar  sane kaloktah.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)

## IMPLIKASI
Dampak nenten becik sane kawetuang rikala  nganggen  campuh  warna  basa inggih  punika  akeh  krama  sane  nenten prasida nganggen siki basa rikala mabebaosan sareng anak lianan.
Wentennyane  panggisiran  basa  sane ngranayang  basa  punika  ical,  Icalnyane basa-basa daerah utawi basa siosan sane kamanaang  nenten  nginutin  planglimbak aab  jagat,  duaning campur  kode wenten sangkaning  panglimbak  aab  jagat  sane makta  parinama-parinama  anyar  sane kaloktah. Kawentenan campur kode prasida  ngobah  wangun  basa  sane sampun wenten lan kode prasida ngicennin  pangresep  basa  sane  nenten paripurna  ring  sinalih  tunggil  basa  utawi widia basa.
Malianan tekening punika wenten dampak sane becik sane kawetuang rikala nganggen  campuh  warna  basa  inggih punika  nincapnyane  krama  sane  prasida ngawigunayang langkung saking siki basa inggih  punika  nganggen  basa  Bali  sane kacampuhin  antuk  basa  Indonesia  utawi Inggris ritatkala mabebaosan sareng anak lianan. Ngicenin warna anyar ring bebaosan,  ngicenin  prangresep  sane dangan  majeng  ring  krama  sane  nenten uning  pisan  majeng  ring  kawentenan  silih sinunggil  basa,  lan  c ampur  kode punika ngawinang  jadma  sane  nenten  uning pisan  sareng  siki  basa  dangan  mebaos utawi  ngresepang  baos  ri  tatkala  ipun mabebaosan  antuk  ngawigunang  kalih utawi  langkung  basa  ring  siki  lengkara bebaosan.

## PAMUPUT
Ringkesan: Sajeroning  ringkesan  ring tetilikan  puniki  pacang  mahbahang  indik (1)  bantang  pikobet,  (2)  tetujon  tetilikan,
(3)  kawigunan  tetilikan,  (4) teori sane kaanggen,  (5)  kramaning  tetilikan  lan  (6) pikolih  tetilikan.  Indik  punika  pacang kabahbahang ring sor.
Bantang  pikobet  ring  tetilikan  puniki inggih  punika  soroh  campuh  warna  basa, akeh  penampensane  nganggen  campuh warna basa rikala nyurat status/komentar, lan ngawinang kawentenan campuh warna basa sajeroning nyurat
status/komentar
ring group Pagenduwirasa Acaryasisia. Tetujon tetilikan inggih punika kaanutang  sareng  tetiga  bantang  pikobet sane sampun kabahbahang ring duur.
Kawigunan  tetilikan  inggih  punika kawigunan pamucuk ( teoritis) lan
kawigunan panglimbak ( praktis) Teori sane  kaanggen  inggih  punika sosiolinguistik
Kramaning  tetilikan  inggih  punika kramaning dokumentasi lan  kramaning sadu wicara
Pikolih tetilikan inggih punika marupa soroh  campuh  warna  basa  manut  pawiwit basa,  soroh  campuh  warna  basa  manut undagan basa lan sane ngawinang kawentenan campuh warna basa punika
Tetingkasan: Manut sakadi sane katlatarang  ring  pikolih  lan  tetepasan  ring adiaya  IV  indik  kawentenan  campuh warna  basa (campur  kode) ring media sosial  (facebook) sane  wenten  ring group Pagenduwirasa  Acrayasisia.  Kapolihang makudang – kudang tetingkesan,
minakadi :  (1)  Soroh campuh  warna  basa (campur kode) sane kaanggen ring media sosial  (facebook) sane  wenten  ring group Pagenduwirasa  Acrayasisia,  minakadi: campuh  warna  basa luar ,  campuh  warna basa dalam ,  lan  campuh  warna  basa campuran . (2) Penampen sane nganggen campuh warna basa ring group Pagenduwirasa
Acrayasisia puniki. Kapolihang makudang – kudang penampen  sane  akeh  nganggen  campuh warna  basa (campur  kode), minakadi: campuh  warna  basa luar ,  campuh  warna basa dalam ,  lancampuh  warna  basa campuran. Kawentenan  campuh  warna basa (campur  kode) sane  kaanggen  ring media sosial (facebook) sane wenten ring group Pagenduwirasa Acrayasisia.
Kapolihang  makudang –  kudang  campuh warna  basa (campur  kode) .  Minakadi: campuh  warna  basa luar ,  campuh  warna basa dalam ,  lan  campuh  warna  basa campuran.
Mapiteket sareng pikolih saking tetilikan  indik  kawentenan  campuh  warna basa  sane  wenten  ring media  sosial (facebook) sane  wenten  ring group Pagenduwirasa  Acrayasisia.  Piteket  sane
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
prasida kaaturang majeng ring  sang  sane ngwacen  inggih  punika,  sakadi  ring  sor puniki:  (1)  Majeng  ring  para  penampen sane  nganggen  campuh  warna  basa (campur  kode) ring group Pagenduwirasa Acrayasisia,  mangda  tetep  nganggen basa  Bali  ri  sajeroning  nampenin  utawi nyurat status .  Mangda  nenten  terus nganggen  campuh  warna  basa (campur kode), yening  sami  krama  Bali  setata nganggen  campuh  warna  basa,  kasuen – suen  pastika  campuh  warna  basa  puniki dados  baya  sane  mautama  pisan  ri sajeroning  kawentenan  basa  Bali  puniki. Krana akeh kruna – kruna basa Bali sane magentos  antuk  kruna –  kruna  saking basa  Indonesia  lan  basa Asing .  (2) Majeng  ring  krama  Bali  mangda  setata nganggen  basa  Bali  mangda  sida  basa Bali puniki tetep ajeg lan lestari. Taler rasa jejeh  ngajegang  basa  Bali  mangda  tetep wenten  ring  pikayunan  krama  Bali.  (3) Majeng  ring  panilik  sane  tiosan,  panilik ngarsaang  mangda  ipun  prasida  nilikin utawi  nglanturang  tetilikan  ngenenin  indik kawentenan  campuh  warna  basa  ring media sosial (facebook) sane wenten ring group
Pagenduwirasa
Acrayasisia.
Mangda krama Bali uning indik kawentenan  basa  ipun  sampun  akeh kruna – kruna ipun kagentosin antuk kruna basa  Indonesia.  Miwah  tetilikan  puniki prasida  kaanggen  bantang  utawi  dasar ritatkala ngamargiang tetilikan tiosan sane ngenenin indik kawentenan campuh warna  basa (campur  kode) ring media sosial.

## KAPUSTAKAAN
Arikunto,  Suharsini.  2009. Dasar  -  Dasar Evaluasi  Pendidikan .  Jakarta:  Bumi Aksara Aslinda lan Leni. 2007. Pengantar Sosiolinguistik .  Limau  Manih:  Refka Aditama.
Chaer, Abdul dan Leonie Agustina.2010. Sosiolinguistik Perkenalan Awal . Jakarta: PT. Rineka Cipta Chaer,  Abdul.  1994. Linguistik  Umum . Jakarta: Rineka Cipta -----------------. 2007. Linguistik Umum . Jakarta: Rineka Cipta Halim,  Andreas.  2005. Kamus  400  Juta Praktis Inggris – Indonesia Indonesia – Inggris. Surabaya: Fajar Mulya.
Hikmat, Mahi.M. Metode Penelitian Dalam Perspektif  Ilmu  Komunikasi  Sastra . Bandung: Graha Ilmu.
Indriyani,  I  Gusti  Agung.  2016. Campuh Kode  (Campur  Kode)  ring  Wayang Kulit  Inovatif  Cenk  Blonk  sane Mamurda  Lata  Mahosadhi .  Skripsi (nenten kamijilang). Singaraja:
Universitas Pendidikan Ganesha.
Jendra,  I  Wayan.  1991. Dasar  -  Dasar Sosiolingustik. Denpasar:Ikayana
Nababan,  P.W.J.  1991. Sosiolinguistik suatu Pengantar. Jakarta: PT Gramedia Pustaka Utama.
Novi  Widya  Utami,  Gusti  Ayu  Putu.  2015.
Campuhan Pralambang Basa (Campur  Kode)  ring  Rubrik  Bali  Orti Koran Bali Post Pamijilan Oktober – Desember 2014 . Singaraja: Universitas Pendidikan Ganesha.
Puja  Adnyana,  Made.  2015. Sor  Singgih lan  Campuh  Kode  ring  Paruman Sekaa  Truna  Werddhi  Kusuma,
Banjar Puncak Sari, Desa Gerokgak, Kab. Buleleng. Singaraja:
Universitas Pendidikan Ganesha.
Suandi.  2014. Sosiolinguistik .  Universitas Pendidikan Ganesha: Graha Ilmu.